২০৩৮ সালের মধ্যে দ্বিতীয় বৃহত্তম অর্থনীতি হবে ভারত! দাবি রিপোর্টে

ওয়েব ডেস্ক : ২০৩৮ সালের মধ্যে বিশ্বের দ্বিতীয় বৃহত্তম অর্থনীতি (Largest Economy) হয়ে উঠবে ভারত (India)! এমনই দাবি করল ‘আর্নস্ট অ্যান্ড ইয়ং’ (ইওয়াই) নামে এক সংস্থা। তাদের একটি রিপোর্টে (Report) দাবি করা হয়েছে, ২০৩৮ সালের মধ্যে ৩৪.২০ ট্রিলিয়ন ডলারের অর্থনীতি হয়ে উঠবে ভারত। উচ্চ সঞ্চয়, বিনিয়োগের হার ও সরকারি ঋণের কারণে আগামী বেশ কিছু বছরের মধ্যে বিশ্বের বৃহত্তম অর্থনীতিতে পরিণত হবে ভারত।

সম্প্রতি ওই সংস্থার প্রধান নীতি উপদেষ্টা ডি কে শ্রীবাস্তব বলেছিলেন, “ভারতের (India) তুলনামূলক শক্তি হল তার তরুণ ও দক্ষ কর্মী, শক্তিশালী সঞ্চয় ও বিনিয়োগের হার। তুলনামূলকভাবে টেকসই ঋণ প্রোফাইল অস্থির বৈশ্বিক পরিবেশেও উচ্চ প্রবৃদ্ধি বজায় রাখতে সাহায্য করবে। স্থিতিস্থাপকতা তৈরি এবং গুরুত্বপূর্ণ প্রযুক্তিতে দক্ষতা বৃদ্ধির মাধ্যমে, ভারত ২০৪৭ সালের মধ্যে তার বিকশিত ভারত আকাঙ্খার আরও কাছাকাছি যাওয়ার জন্য যথেষ্ট অবস্থানে রয়েছে।”

আরও খবর : এসসিও সম্মেলন, ৩১ অগাস্ট মুখোমুখি মোদি-জিনপিং

প্রসঙ্গত, ভারতের কাছে বর্তমানে রয়েছে ৪ ট্রিলিয়ন ডলারের অর্থনীতি। সম্প্রতি জাপানকে টপকে গিয়েছে ভারত (India)। সেই কারণে তালিকায় চতুর্থ স্থানে উঠে এসেছে। এদিকে অর্থনীতির দিক থেকে ভারতের আগে রয়েছে আমেরিকা, চীন ও জার্মানি। মূলত, মোদি সরকারের এখন প্রদান লক্ষ্য হল ২০২৭ সালের মধ্যে ভারতকে পাঁচ ট্রিলিয়ন ডলারের অর্থনীতি হিসাবে তুলে ধরা।

সম্প্রতি জেফ্রিসের অর্থনীতি মূল্যায়নের রিপোর্ট দাবি করেছে, ২০২৭ সালের মধ্যে ভারত পাঁচ লক্ষ কোটি ডলারের অর্থনীতিতে পরিণত হবে। তবে সেই লক্ষ্যে এই সময়ের মধ্যে পৌঁছতে না পারলে, সেক্ষেত্রে ২০২৯ সালের লোকসভা নির্বাচনের আগে ভারতকে বিশ্বের তৃতীয় বৃহত্তম অর্থনীতি তৈরির করার চেষ্টা চালাবে কেন্দ্রীয় সরকার। সেক্ষেত্রে সেই সময় তা বিজেপির কাছে বড় অ্যাডবান্টেজ হতে পারে বলে মনে করছে বিশেষজ্ঞ মহল।